Malinska, 21. listopada 2020.g.

**OBJAVA ZA MEDIJE**

**ODRŽAN DAN *POSOLJENE KULTURE* SUSJEDSTVA MALINSKA**

 **Tim susjedstva Malinska Europske prijestolnice kulture, jedan od najmlađih timova programskog pravca *27 susjedstava* okupljen u udruzi Termen, uspješno je u srijedu, 21. listopada 2020.g. u osunčanoj Malinskoj održao dan svog susjedstva pod nazivom *Posoljena kultura*.**

*Posoljena kultura* počela je programom **Posoljena pluća na Rajskoj cesti**, gdje se otvorila **eko-galerija na otvorenom** s izložbom trajnog postava autora **Kristijana Linardića**, lokalnog samoukog umjetnika, koji umjetnička djela stvara od naplavljenih drva, suhih i srušenih borova, starih vrša i drugih materijala. Na Rajskoj je cesti potom uslijedila **akcija sadnje stabala**, gdje su ujedno predstavljene i aktivnosti **Udruge Termen** te je održan **zajednički doručak uz more.**

**U Galeriji sv. Nikole**, na rivi uslijedilo je **svečano otvorenje** dana susjedstva Malinska, uz **preuzimanje vremenske kapsule** 27 susjedstva od tima susjedstva Opatija. Kapsulu je od članice tima susjedstva Opatija **Diane Kovačić** preuzela voditeljica tima Malinska **Sabina Barbiš**. U programu su sudjelovali načelnik Općine Malinska **Robert Anton Kraljić**, predsjednik udruge Termen i tima susjedstva Malinska **Toni Kraljić**, voditeljica tima susjedstva Malinska **Sabina Barbiš**, rukovoditeljica programa RIJEKE 2020 **Emina Višnić**, pročelnica Upravnog odjela za kulturu, sport i tehničku kulturu Primorsko-goranske županije **Sonja Šišić** i pročelnik Odjela za kulturu Grada Rijeke **Ivan Šarar**.

Odmah zatim, okupljenima je **predstavljeno i europsko susjedstvo Malinske: kolektiv Ubiqua iz španjolskog Bilbaa**, koji osmišljava i razvija društvene komunikacijske i participativne projekte, usmjerene na stvaranje sadržaja upotrebom videa, fotografija, audio i drugih resursa.

Bogat program **Kreativni rast**, pod kustoskim vodstvom povjesničarke umjetnosti **Brune Justinić,** koji se održao u centru Malinske sastojao se od izložbe drvorezaumjetničke i praktične prirode autora **Ivana Orlića,** koja je otvorena **u Galeriji Sv. Nikole, u Parku glavonožaca** izložbu slika otvorio je umjetnik **Ivan Car**, dok je na **Rivi** radove predstavio **Kristijan Linardić**. Također, predstavljen je i mural **Nikoline Šeremet i Ivana Cara**.

Istovremeno, **na preslici u sredini luke** odvijao se program **Jazz na jazu**, u izvedbi **Zoran Majstorović Trija i Krčkih sopaca**, koji su ovom prilikom izveli **tradicionalne lokalne – dubašljanske napjeve u suvremenoj jazz verziji** i **tradicionalne jazz standarde**.

*Posoljena kultura* završila je u restoranu **Noštromo**, gdje je za kraj za sve posjetitelje organizirana zakuska od namirnica proizvedenih u općini Malinska.

Nositelj inicijative susjedstva Malinska je **Udruga Termen**. Partneri su **Općina Malinska – Dubašnica** i **Turistička zajednica općine Malinska – Dubašnica**, a europski partner **Ubiqua kolektiv** (Bilbao, Španjolska).

Unaprijed zahvaljujem na objavi.

Lena Stojiljković

Odnosi s medijima, Rijeka 2020

lena.stojiljkovic@rijeka2020.eu

Mob: +385 91 612 63 42